
[bookmark: _Toc239345181]SAMARBEIDSAVTALE – Samarbeidsforum LONGYEARBYEN  

1. [bookmark: _Toc239345182][bookmark: _Toc235798004]Hva er Samarbeidsforum Longyearbyen 
Samarbeidsforum Longyearbyen er en fast møteplass for sentrale samfunnsaktører i Longyearbyen.
Dialogen skal bidra til bedre dialog, bedre informasjonsflyt og felles forståelse av saker som påvirker utviklingen av lokalsamfunnet.
Forumet er ikke et beslutningsorgan og skal ikke fatte vedtak på vegne av deltakerne.
Hver deltaker beholder sitt ansvar, sin rolle og sin beslutningsmyndighet.
2. [bookmark: _Toc239345183]Formålet 
Formålet med Samarbeidsforum Longyearbyen er å legge til rette for styrket dialog, bedre informasjonsflyt og felles forståelse av saker som har betydning for utviklingen av lokalsamfunnet i Longyearbyen.
Forumet skal være en fast arena for informasjonsutveksling og drøftinger mellom deltakerne, og skal særlig bidra til:
· å dele informasjon om aktuelle saker, planer og utviklingstrekk,
· å drøfte spørsmål av betydning for Longyearbyen-samfunnet,
· å fremme innsikt i deltakernes roller, ansvar, myndighet og vurderinger,
· å legge til rette for helhetlige vurderinger på tvers av myndigheter, næringsliv, kunnskapsmiljøer og frivillighet,
· å avklare behov for videre dialog, samarbeid eller oppfølging i andre relevante fora.
Longyearbyen samarbeidsforum skal gjennom dette bidra til en mer samordnet dialog om samfunnsutviklingen i Longyearbyen. Forumet møtes som hovedregel fire ganger i året. Flere eller færre møter kan avholdes ved behov.
3. [bookmark: _Toc239345184]Deltakere 
Samarbeidsforumet skal som hovedregel være sammensatt av representanter for organisasjoner og sentrale samfunnsaktører. Enkeltbedrifter og andre aktører kan inviteres til deltakelse når sakens art tilsier det.

Følgende deltakere inngår ved avtalens ikrafttredelse:
a. Longyearbyen lokalstyre,
b. Sysselmesteren på Svalbard,
c. Avinor / Svalbard lufthavn,
d. Svalbard Reiselivsråd / Visit Svalbard,
e. Svalbard Næringsforening,
f. UNIS,
g. Store Norske,
h. én representant for frivilligheten i Longyearbyen.
i. én representant fra Kings Bay AS / Norsk Polarinstitutt.
4. [bookmark: _Toc239345185]Oppnevning av deltakere 
Deltakerne møter i samarbeidsforum på vegne av sin organisasjon, virksomhet eller funksjon.
a. Longyearbyen lokalstyre
Longyearbyen lokalstyre representeres av leder og nestleder i lokalstyret.
b. Sysselmesteren på Svalbard
Sysselmesteren oppnevner én fast representant med vararepresentant på vegne av embetet.
c. Avinor / Svalbard lufthavn
Avinor / Svalbard lufthavn oppnevner én fast representant med vararepresentant. 

d. Svalbard Reiselivsråd / Visit Svalbard
Svalbard Reiselivsråd / Visit Svalbard oppnevner én fast representant med vararepresentant.

e. Svalbard Næringsforening
Svalbard Næringsforening oppnevner én fast representant med vararepresentant.

f. UNIS
UNIS oppnevner én fast representant med vararepresentant.

g. Store Norske
Store Norske oppnevner én fast representant med vararepresentant.

h. Frivilligheten i Longyearbyen
Frivilligheten i Longyearbyen oppnevner én fast representant med vararepresentant. Representanten opptrer ikke på vegne av eget lag eller egen forening, men på vegne av frivilligheten, lag og foreninger i Longyearbyen.
Longyearbyen lokalstyre skal invitere frivillige lag og foreninger i Longyearbyen til å foreslå kandidater til vervene som representant og vararepresentant.
Representanten og vararepresentanten oppnevnes for en periode på to år.
i. Kings Bay AS / Norsk Polarinstitutt
Kings Bay AS / Norsk Polarinstitutt oppnevner én fast representant med vararepresentant.

Kings Bay AS og Norsk Polarinstitutt avtaler seg imellom hvem som oppnevner representant og vararepresentant for den aktuelle perioden.
j. Andre
Samarbeidsforum kan, etter nærmere vurdering, utvides med flere faste deltakere dersom deltakerne i fellesskap er enige om det. Andre aktører kan også inviteres til behandling av enkeltsaker, orienteringer eller temamøter.
5. [bookmark: _Toc239345186]Forholdet til dialogmøte med næringslivet (tidligere næringsforum)
Samarbeidsforum Longyearbyen skal støtte opp om Longyearbyen lokalstyres arbeid med å styrke/forbedre (profesjonalisere) informasjon og kommunikasjon i regi av faste dialogmøter med næringslivet, slik at det lokale næringslivet i sin helhet er oppdatert og godt orienterte om pågående saker som berører lokalt næringsliv. 
6. Forholdet til flyplassutvalget 
Samarbeidsforum Longyearbyen overtar ansvaret for saker som tidligere var tillagt flyplassutvalget i Longyearbyen.

7. [bookmark: _Toc239345187]Forholdet til reisemålsledelse
Samarbeidsforum Longyearbyen skal støtte opp under arbeidet med helhetlig og bærekraftig reisemålsutvikling i Longyearbyen i samarbeid med reisemålsledelsen.
Forumet fungerer som arena for reisemålsledelsen, der det skal gjennomføres strategisk dialog, forankring og samordning av innspill fra reisemålsledelsen på tvers av sektorer. Reisemålsledelsens deltakelse i forumet skal bidra til styrket samhandling mellom politikk, myndigheter, næringsliv og lokalsamfunn om besøksforvaltning, bærekraftig reisemålsutvikling og prioritering av ressurser.

Reisemålsledelsen melder behov for å presentere mandat og saker i tråd med punkt 7 og 8.
8. [bookmark: _Toc239345189]Sekretariat 
Longyearbyen lokalstyre har ansvar for praktisk tilrettelegging, gjennomføring og oppfølging av møtene i forumet.
Det innebærer å:

a. sette opp forslag til dagsorden, 
b. kalle inn til møter,
c. lede møtene, fastsette dagsorden og godkjenne tidligere referater,  
d. føre korte referater,
e. holde oversikt over eventuelle oppfølgingspunkter,
f. sørge for at møteinnkallinger, referater med tilhørende dokumenter og annen relevant informasjon oversendes til de faste deltakerne og ellers gjøres tilgjengelig.
I tråd med punkt c) leder Longyearbyen lokalstyre ved lokalstyreleder møtene, med mindre Samarbeidsforum Longyearbyen blir enig om noe annet.

Dialogen har ikke eget budsjett eller egen økonomi.
9. [bookmark: _Toc239345190]Åpenhet, sporbarhet og dokumentasjon  
Samarbeidsforum Longyearbyen skal være en åpen, transparent og sporbar arena.
a. Møteplan, deltakerliste, dagsorden og referater distribueres til faste medlemmer, publiseres på Longyearbyen lokalstyres nettsider og arkiveres i Longyearbyen lokalstyres forvaltningssystem.
b. Referatene skal være korte og vise hvilke saker som er drøftet, hovedpunkter fra møtene og eventuelle punkter som skal følges opp.

Dersom en sak inneholder opplysninger som ikke kan offentliggjøres, skal dette håndteres i  
 	tråd med offentlighetsloven, forvaltningsloven og annet relevant regelverk. Så langt det er 
 	mulig, bør det likevel fremgå at saken har vært drøftet.
10. [bookmark: _Toc239345191]Roller, ansvar og myndighet  
Deltakerne møter i Samarbeidsforum Longyearbyen på vegne av sin organisasjon eller funksjon.
Forumet skal brukes til dialog, informasjonsdeling og felles forståelse. Forumet skal ikke brukes til å fatte beslutninger som hører hjemme i andre organer.
Representantene i forumet skal representere sin virksomhets ansvar, roller og vurderinger. De skal bidra til å dele relevant, åpen og tilgjengelig informasjon fra egen virksomhet. Representantene har ansvar for at saker som drøftes, er eller blir forankret og formidlet internt i egen virksomhet. 

Samarbeidsforum Longyearbyen skal ikke behandle saker eller opplysninger som etter gjeldende regelverk krever begrenset innsyn, herunder taushetsbelagte opplysninger, konkurransesensitive forhold, nasjonale interesser, personalsaker, partsforhold eller andre forhold som kan svekke forsvarlig saksbehandling, likebehandling eller tilliten til offentlige prosesser.

 Samarbeidsforum Longyearbyen skal samtidig bygge på prinsippet om åpenhet og meroffentlighet. Informasjon, dagsorden og referater skal derfor gjøres tilgjengelig så langt det er mulig innenfor rammene av offentlighetsloven, forvaltningsloven og annet relevant regelverk.
[bookmark: _Toc239345192]12.   Prinsipper for møtene
Forumet kan ikke fatte bindende vedtak på vegne av deltakerne, men skal bidra til samordning, prioritering og framdrift.
Saker som krever politisk behandling, myndighetsbehandling, styrebehandling eller behandling i andre formelle organer, følges opp i tråd med den enkelte deltakers ansvar, myndighet og beslutningsprosesser.
13.   Arbeidsform
Samarbeidsforum Longyearbyen skal ha en praktisk og enkel arbeidsform, og kan:
a. be om orienteringer fra deltakerne,
b. invitere inn andre aktører til sin behandling av enkeltsaker,
c. peke på saker som bør prioriteres eller følges opp videre,
d. foreslå at temaer tas videre i andre fora eller prosesser,
e. opprette mindre arbeidsgrupper for avgrensede temaer dersom det er behov for det.

Arbeidsgrupper skal ha et tydelig tema og rapportere tilbake til Samarbeidsforum. Arbeidsgrupper har ikke beslutningsmyndighet.
14.   Evaluering
Samarbeidsforum Longyearbyen evaluerer sin virksomhet årlig.
Evalueringen skal se på:

f. om forumet har riktig innretning og deltakelse,
g. om møtene gir tilstrekkelig nytteverdi,
h. om flyplassrelaterte saker blir ivaretatt på en god måte,
i. om forumet bidrar positivt til arbeidet med reisemålsledelse,
j. om åpenhet, dokumentasjon og referater fungerer godt.
Forumets egenevaluering saksbehandles og besluttes hos besluttende organer hos hver enkelt deltaker. Etter endt saksbehandling og evaluering samarbeidsavtalen justeres. 

